CELEX: 62011CN0172
Language: lt
Date: 2011-04-11 00:00:00
Title: Byla C-172/11: 2011 m. balandžio 11 d. Arbeitsgericht Ludwigshafen am Rhein (Vokietija) pateiktas prašymas priimti prejudicinį sprendimą byloje Georges Erny prieš Daimler AG — Werk Wörth

30.7.2011   
            
            
               LT
            
            
               Europos Sąjungos oficialusis leidinys
            
            
               C 226/9
            
         2011 m. balandžio 11 d.Arbeitsgericht Ludwigshafen am Rhein (Vokietija) pateiktas prašymas priimti prejudicinį sprendimą byloje Georges Erny prieš Daimler AG — Werk Wörth
   
   (Byla C-172/11)
   2011/C 226/16
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Arbeitsgericht Ludwigshafen am Rhein
   
   
      Šalys pagrindinėje byloje
   
   
      Ieškovas: Georges Erny
   
      Atsakovė: Daimler AG — Werk Wörth
   
   
      Prejudiciniai klausimai
   
   
               1.
            
            
               Ar individualioje sutartyje numatyta nuostata dėl priešpensinio amžiaus darbuotojo darbo ne visą darbo dieną, pagal kurią — kaip numatyta šalių sudarytos sutarties dėl priešpensinio amžiaus darbuotojo darbo ne visą darbo dieną 5 straipsnio 1 punkte — ir pasienio darbuotojo iš Prancūzijos atveju sutartas priedas apskaičiuojamas pagal Vokietijos Mindestnettoentgeltverordnung (Nutarimas dėl minimalaus neto atlyginimo), pažeidžia SESV 45 straipsnį, kurį konkretizuoja 1968 m. spalio 15 d. Tarybos reglamento (EEB) Nr. 1612/68 (1) 7 straipsnio 4 dalis?
            
         
               2.
            
            
               Jei Teisingumo Teismas į pirmąjį klausimą atsakytų teigiamai:
               Ar atitinkamas kolektyvinės sutarties nuostatas, kaip antai 2000 m. liepos 24 d. Bendro įmonės susitarimo 8.3 punktą ir 2004 m. lapkričio 23 d. Kolektyvinės sutarties 7 straipsnį, atsižvelgiant į SESV 45 straipsnio, kurį konkretizuoja 1968 m. spalio 15 d. Tarybos reglamento (EEB) Nr. 1612/68 7 straipsnio 4 dalis, reikalavimus reikia aiškinti taip, kad priedas pasienio darbuotojams neturi būti apskaičiuojamas pagal Nutarime dėl minimalaus neto atlyginimo pateiktą lentelę?
            
         
      (1)  1968 m. spalio 15 d. Tarybos reglamentas (EEB) Nr. 1612/68 dėl laisvo darbuotojų judėjimo Bendrijoje (OL L 257, p. 2; 2004 m. specialusis leidimas lietuvių k., 5 sk., 1 t., p. 15).